Panamalaisesta asianajotoimistosta vuodetut asiakirjat toivat päivänvaloon veroparatiisiyhtiöiden veronkierron. Toimittaja Minna Knus-Galán kuului ainoana suomalaistoimittajana Panama-papereita tutkineeseen työryhmään.

Miten hallitaan projektia, jossa on mukana 376 toimittajaa 80 maasta? Miten 11,5 miljoonaa asiakirjaa sisältävä, jatkuvasti kasvava aineisto saadaan kaikkien toimittajien käyttöön turvallisesti? Miten varmistetaan, ettei tieto vuoden kestävästä projektista lähde leviämään ennen aikojaan?